REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj 06-2/237-18

12. oktobar 2018. godine

B e o g r a d

ZAPISNIK

31. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE

ODRŽANE 12. OKTOBRA 2018. GODINE

Sednica je počela u 11.50 časova.

Sednicom je predsedavala Katarina Rakić, predsednik Odbora.

Sednici su prisustvovali članovi Odbora: Dragan Vesović, Jasmina Karanac, Zoran Milekić, dr Vladimir Orlić, Ognjen Pantović, Snežana Petrović, Dalibor Radičević i Ivana Stojiljković.

Sednici su prisustvovali zamenici članova Odbora: Ivana Nikolić (zamenik Jovice Jevtića) i dr Danijela Stojadinović (zamenik Stefane Miladinović).

Sednici nisu prisustvovali članovi Odbora: Dragan Jovanović, Nenad Konstantinović, Saša Radulović, Marina Ristić, Novica Tončev, Gran Ćirić, niti njihovi zamenici.

Odbor je, jednoglasno, u skladu sa predlogom predsednika Odbora usvojio sledeći

D n e v n i r e d:

* usvajanje zapisnika 30. sednice Odbora

1. Razmatranje predstavki na predlog Radne grupe Odbora;
2. R a z n o.

Pre prelaska na razmatranje utvrđenog dnevnog reda Odbor je, većinom glasova, (9 za, jedan član Odbora nije glasao), usvojio Zapisnik 30. sednice Odbora održane 21. septembra 2018. godine,

Prva tačka dnevnog reda - **Razmatranje predstavki upućenih Odboru**

Povodom ove tačke dnevnog reda predsednik Odbora dala je reč izvestiocu Radne grupe Odbora za predstavke Ivani Stojiljković.

Narodni poslanik Ivana Stojiljković je obavestila Odbor da je Radna grupa na sastanku održanom 4. oktobra 2018. godine razmotrila devet pristiglih podnesaka i odlučila sledeće o daljem postupanju:

**-** Povodom ponovljene predstavke Verice Jeremić (broj 07-1865/16), imajući u vidu da je Odbor je u više navrata razmatrao podnete dopise iste ili slične sadržine i u skladu s ovlašćenjima preduzeo sve potrebne radnje kao i da je dobijen odgovor nadležnog Ministarstva, uputiti dopis podnosiocuda može i lično da se obrati nadležnom Ministarstvu a da će Odbor imajući u vidu načelo ekonomičnosti i efikasnosti sve naknadne dopise iste ili slične sadržine tretirati informativo i da na iste neće odgovarati;

**-** Predstavku Radeta Radića, na rad Službe Katastra Savski venac i Republičkog geodetskog zavoda (broj 07-1079/18), uputiti Republičkom geodetskom zavodu na dalje postupanje;

**-** Predstavku Milke Zarić u vezi sa imovinskim odnosima (broj 07-1336/18), uputiti opštini Ivanjica na dalje postupanje;

**-** Predstavku Jerotija Milenkovića u vezi sa radom građevinske inspekcije (broj 07-1338/18), uputiti opštini Ivanjica na dalje postupanje;

**-** Žalbu Slobodana Krstića na rad Službe katastra u Vladičinom Hanu, (broj 07-971/18), uputiti Službi katastra Vladičin Han na dalje postupanje;

**-** Predstavku Petra Milanovića**,** u vezi katastarske parcele (broj 07-2360/18) , uputiti opštini Lazarevac na dalje postupanje;

**-** U vezi sa predstavkom Jugoslava Ilića, (broj 07-2488/18), uputiti dopis podnosiocu sa molbom da pojasni svoju predstavku;

**-** Predstavku Bogice Angelovske u vezi sa pritužbom na divlju gradnju na teritoriji grada Požarevca (broj 07-782/18), uputiti Gradskoj upravi grada Požarevca na dalje postupanje;.

**-** Predstavku Slobodanke Lazarević u vezi sa korišćenjem ulice Černiševskog u Smederevu (broj 07-2895/18), uputiti Gradskoj upravi grada Smedereva na dalje postupanje.

Odbor je, jednoglasno, odlučio da prihvati predloge Radne grupe za postupanje povodom svakog podneska.

Druga tačka dnevnog reda – **R a z n o**

Predsednik Odbora, Katarina Rakić, u nastavku sednice je obavestila prisutne da planira sazivanje naredne sednice Odbora na kojoj bi se razmatrala dva Predloga pregovaračkih pozicija: Predlog pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Poglavlje 21 ,,Transevropske mreže, sa oznakom „RESTRIKTIVNO“, koji je Vlada usvojila na sednici održanoj 4. oktobra 2018. godine, a predsednik Odbora za evropske integracije je dostavio Odboru 9. oktobra 2018. godine, i Predlog pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Poglavlje 14 ,,Transportne politike“, sa oznakom „RESTRIKTIVNO“, koji je Vlada usvojila na sednici održanoj održane 11. oktobra 2018. godine. Nakon dobijanja Predloga od predsednika Odbora za evropske integracije sednica Odbora će biti zakazana.

\*

\* \*

Na sednici Odbora vođen je tonski zapis.

Sednica je zaključena u 12.00 časova.

SEKRETAR ODBORA PREDSEDNIK ODBORA

Biljana Ilić Katarina Rakić